
Hei,  quam,  contemplamur,  imago  in  retina  depicta 

est»  Inversa  vero  haec  est  delineatio,  atque  — siqui- 
dem illa  neque  nimis  magno,  neque  iusto  minore,  ab 
oculo  diremta  est  intervallo  — distincta.  Quod  cum  ita 
sit,  atque  inter  omnes  constet,  rem  non  nisi  eius  ima- 
ginis, in  retina  delineatae,  interiectu  in  animum  agere, 
quaeritur:  cur  illam  erectam  videamus,  quamquam  haec 
inversa  sit;  imo  potius:  cur,  ut  illam  erectam  videamus, 
hanc  inversam  esse  oporteat.  — Et  deinde,  cum  illa 
imago,  nisi  retina  radiorum  focos  accurate  excipit,  at- 
que sufficiens  lucis  copia  in  oculum  incidit,  ex- 
pressa esse  nequeat,  hoc  est  inquirendum:  cur  et  pro- 
piorum et  remotiorum  corporum  imagines  in  retina 
accurate  sint  depictae. 

Maximi  momenti  mihi  haece  duae  esse  videntur 
quaestiones;  quare  de  ipsis  agere  mihi  est  propositum; 
quod  quidem  ut  assequar,  primum  dicam  de  inversa 
imagine  et  deinde  de  accurate  expressa. 


De  inversa  imagine. 

Ex  quo  Keplerus  antiquiorem  sententiam,  quae  in 
lente  crystallina  visionem  fieri  statuebat,  impugnaverat 
locumque,  in  quo  rerum  oblatarum  'imagines  desig- 
nantur, et  rationem,  qua  earum  delineatio  iit,  recte 
cognoverat,  diversimode  explicare  sategerunt  physici  op- 

ticique  causam,  cur  res,  quamquam  earum  imagines,  in 

/ 

retina  pictae,  inversae  essent,  non  inversas  conspicere- 
mus. 

Liceat  mihi  praecipuas  eorum  recensere  opiniones 
adiectis  statim  dubitationibus  meis. 

I.  Keplero  i)  anima  nostra,  ex  quo  loco  singuli 
radii  ad  retinam  transmissi  sint,  scire  ideoque  de  re- 
rum situ  recte  iudicare  videtur;  et  Cartesius  2)  expli- 
cationem hancce  oculis  quasi  subiicit,  coecum  effingens, 
qui  manibus  baculos  duos,  decussatos  quidem,  tenet, 
quorum  superiore  humi,  inferiore  superne  situm  attin- 
git corpus  quoddam.  Comparat  enim  vir  exper.  ba- 
culos cum  radiis  sibique  persuasum  habet,  sicut  homi- 
ni illi  corpus  humi  positum,  cui  baculum  superiorem 
admoverit,  non  superius  esse  videatur  sed  inferius,  sic 
et  animam  radios,  in  superiorem  retinae  partem  agen- 
tes, non  a superiore,  sed  ab  inferiore  rei  loco  profectos 
esse  iudicare. 


1)  Ioanni  Kepleri  Dioptrice.  Aug.  Vind.  1611.  prop. 
70.  p.  29. 

2)  Cartesii  Dioptrice  Cap.  VI.  in  opp.  onin, 


Verum  re  sic,  uti  auctori  placuit,  exposita,  ad 
quem  finem  radii,  a singulis  rei  locis  emissi,  sic  refrin- 
gantur, ut  ad  retinam  sese  coniungant,  intelligere  pla- 
ne non  licet:  nam  etiamsi  nulla  fieret  eorum  unio,  di- 
stincta tamen  foret  visio* 

2„  Levis  est  inter  Keplerum  et  Hartsoecker  i) 
dissensio;  hic  enim  existimat,  animam,  quia  sciat,  quo- 
modo res , nobis  oblatae,  corporis  nostri  respe- 
ctu habito,  positae  sint,  inversum  earum  situm  rectum 
esse  iudicare,  et  postremo,  quamvis  rationem  non 
subducat,  res  tamen  erectas  comprehendere. 

Ipsi  vero  a natalibus  coeci,  visu  restituto,  res, 
quamquam  minus  distinctas,  nequaquam  tamen,  inver- 
sas cernunt.  2) 

5.  Wolfius  3)  demonstrat,  radios  a puncto  quo- 
dam rei  ad  retinam  missos,  si  ad  rem  illam  reduce- 
rentur, idem  illud  punctum,  unde  fluxissent,  repetitu- 
ros esse,  quia  per  eosdem  semper  humores  permeare 
coacti  essent;  indeque  apparere  existimat,  quodvis 
punctum  eo  loco  cerni  oportere,  ex  quo  radii  in  ocu- 
lum inciderint,  ideoque  ibi,  ubi  revera  sit;  eo  ergo 
situ  res  a nobis  conspici  oportere,  quo  revera  utan- 
tur. 


i)  Hartsoecker  Essay  de  Diopfriqne  a Paris  1644.  Chap. 

Vll. 

i)  v,  Cheselden  in  lib.  Cours  complet  d’Optique  tra- 
duit  de  l’Anglois  de  P».ob.  Smitli.  T.  1.  p.  8?. 

3)  Elementa  matheseos  universalis.  Halae  Magdeb. 
1742.  tom.  IV. 

At  hypothesis  haec,  quae  prorsus  ex  Pythagoraeo- 
rum  et  Epicuraeorum  sententia,  splendoris  cuiusdam 
per  oculum  emissione  et  cum  re  adspectabili  coitione 
Visionem  Jieri  statuentium,  orta  esse  videtur,  vel 
propterea,  quod  altera  hypotheii  eademque  falsa 
nititur,  refutanda  est.  Si  enim,  inquit  auctor,  a reti- 
na  ad  id,  quod  videmus,  corpus  radius  rediret,  ipse 
idem  eius  punctum  repeteret,  unde  emissus  oculum 
. adibat.  Radium  vero  in  oculum  ingressum,  ad  rem 
ob lectam  redire  neutiquam  demonstrat.  Et  deinde, 
si  opinionem  hancce  comprobaremus,  quaevis  or- 
gana, radiorum  refractioni  inservientia,  temere  oculo 
insita  esse,  concedere  coacti  essemus.  Certe  ad  rem 
distincte  videndam  non  requireretur,  ut  radii,  a singulis 
ems  punctis  egressi,  in  singulos  ad  retinam  coeant  fo- 
cos, quia  et  dispersi,  si  ad  rem  oblatam  reducerentur, 
no  «ea  loca,  ex  quibus  emissi  sunt,  indicarent  ideo- 
que  efficerent,  ut  quemvis  locum  ibi,  ubi  revera  est, 
conspiceremus.  - Postremo  vero  illud  Wolfii  cum 
Catoptnces  decretis  plane  non  convenit:  quisaue  enim 
experientia  edoctus  scit,  se,  speculo  utentem/  res  ne- 
quaquam eo,  quem  revera  obtineant,  loca  videre,  quam- 

' ua>n  et  earum  radii,  si  reducerentur  ad  illud,  unde 
profecti  sunt  punctum  revenirent. 

4-  Alia  conjectura  illa  es!,  cuius  ancto. -,  quantum 
scio,  est  Peirescius.  En  ]psa  verba,  quibus  Gassendi  1) 
Peirescianam  theoriam  describit:  Inter  antiquiorem,  in- 


vita  Pcircscii  ]ik  ■? t 

IttisceU.  T.  V.  r‘g'  ^ 

quit,  sententiam,  quae  statuebat,  visionem  fieri  in  humo- 
re crystallino,  et  recentiorem,  quae  in  tunica  retina, 
Peirescius  medium  elegerat,  in  humore  vitreo  fieri 
opinatus.  Quippe  cum  dignum  exsitimaret,  facultatem 
visus  suo  munere  fungi  circiter  medium  oculi,  ac  in 
eo  loco,  unde  rei  imaginem  in  suo  situ  spectare  pos- 
set, idcirco  hunc  locum  designaverat  intra  humorem ' 
vitreum,  qua  parte  radii  ipsarum  rerum  traiecti  per 
crystallinum  et  reflexi  ex  retina,  in  unum  quasi  cen- 
trum coirent.  Piatus  enim  crystallinum  sua  convexita- 
te invertere  imaginem  suspicatus  fuerat,  retinam  sua 
concavitate  imaginem  restituere:  quare  et  debere  fa- 
cultatem in  eius  concavitatis  centro  residere,  unde 
imaginem  e retina  reflexam  restitutamque  atque  adeo 
rem  in  suo  situ  naturali  contemplaretur. 

Ex  Peirescii  ergo  sententia  vere  inversa  imago 
in  retina  delineatur,  ex  retina  ipsa  vero  radii  reflec- 
tuntur, atque,  cum  anterior  ipsius  superficies  sit  con- 
cava, hoc  quidem  modo,  ut  intra  corpus  vitreum  colli- 
gantur, ibique  inversam  imaginem  restituant.» — Quae 
sententia  ut  magis  firmetur  etiam,  copiosius  paullo 
post  auctor  eam  exponit,  posteriorem  dicens  oculi  pa- 
rietem esse  speculum  concavum,  tunicae  enim  choroi- 
deae diversimode  coloratae  polituram  inesse  veluti 
metallicam,  quae  splendescat  facillime,  adiuvante  hu- 
more atro,  quo  a tergo  imbuatur,  et  conferente  nigri- 
tie, qua  interior  circumductus  antrorsum  quasi  illina- 
tur, ut  lux  aut  imago  impacta  ad  id  speculum  fortius 
distinctiusque  in  illo  pingatur:  retinam  vero,  ubi 

choroideae  adiuncta  teneatur,  adeo  tenuem  pelluci- 
damque  esse  ac  potissimum  quidem  humectatam,  ut 


una  eademque  videatur  esse  superficies,  unum  idem- 
que  speculum  id,  quo  imagines  rerum  imprimantur* 

Quivis  oculi  anatomia  vel  leviter  imbutus  iure 
Peirescii  opinioni  opponet,  retinam,  quippe  ex  nervis 
vasisque  conflatam,  minus  esse  pellucidam,  quam  quod 
radii  per  ipsam  transmitti  atque  ex  choroidea  reflecti 
possint;  retinam  ipsam  vero  ob  nitoris  inopiam  ad  ra- 
dios reflectendos  plane  non  esse  idoneam.  Huc  ac- 
cedit, quod,  si  choroidea  radios  reflecteret,  nihil  fere 
integrum  videremus,  quia  ipsa,  ubi  nervus  opticus  sese 
in  oculum  insinuat,  deest.  Sed  opposuerit  mihi  ali- 
quis, et  nobis  eandem  offerri  difficultatem,  retinam 
esse  organon  visus  statuentibus,  quia,  ut  Mariotte  i.) 
demonstraverit,  ipsius  retinae  ea  pars,  cui  choroidea  non 
sit  substrata,  sensibilitate  omni  sit  destituta.  At  ille 
quaeso  perpendat,  Mariotte  esse  falsum.  Etenim 
concedendum  quidem  est,  alieno  colore  tinctum  no- 
bis videri  eum  rei  locum,  cuius  radii  in  illam  i'etinae 
partem  incidant,  verum  inde  coniicere  non  licet,  |nos 
ad  partem  obcoecare.  Praeterea  quoque  Scotomata 
etc.  nobis  ante  oculos  versari  non  videntur,  qui  qui- 
dem assidui  illius  vitii,  quo  aliqua  retinae  aut  sclero- 
ticae  pars,  quominus  numere  suo  fugatur,  impedita 
est,  sunt  comites. 


i)  Lettre  a Mr.  Pecquet  p.  49 6.  in  Oeuvrei  de  Mr, 
Mariotte,  4.  Leid.  1717. 


5-  Illa  opinio,  quae  plerumque  Lichtenbergiana  i) 
audit  , quam  vero  multo  prius  Ivruger  2)  proposuit 
atque  Mylius  3)  defendit.  Ex  ipsa  res  obiectas  videmus 
revera  inversas;  quia  vero  omnium  rerum  adiacen- 
tium  imagines  in  retina  exhibentur  inversae,  recto  no- 
bis uti  videntur  situ;  illae  enim  tantummodo  res  in- 
versae a nobis  conspiciuntur,  quarum  situs  ab  illo  vi- 
cinarum rerum  discrepat. 

Quae  acutissima  explicatio,  a plurimis  physicis 
probata,  quamquam  prima  fronte  immutabilis  videatur, 
accuratius  tamen  ipsam  pensitanti  multa  offeruntur, 
quae  ei  obiiciat,  et  primum  quidem  illud,  quod  ad 
partem  tantum  nodum  ipsa  expediat,  neque  prorsus. 
Nequaquam  enim  ipsa  edocemur,  cur  dextra  nobis 
non  fmistra  et  vice  versa  sinistra  non  dextra  esse  vi- 
deantur, sed  cum  altera  solum  radiorum  decussatione, 
qua  superiora  in  inferiore,  inferiora  contra  in  superi- 
ore delineantur  retinae  parte,  ipsa  congruit.  Deinde 
vero  experientia  nos  edocuit,  et  illas  res,  quas  con- 
templantes nullum  habere  possumus  vicinarum  rerum 


1)  Gehler’s  physical,  Worterbucli  B,  V.  — Copio- 
sus eam  descripsit  Gren  in  libro : Grundriss  der 

Naturlehre,  1793. 

i)  Kriiger’s  Naturlehre  2ter  Tlil.  19.  Cap.  vom  Ge- 
sicht. 

I ' * 

3)  Vcrmischte  Schriften  des  IT.  Chr.  Mylius  gesam- 
rnelt  von  Gottl.  Eplir.  Lessing.  Berlin  1754.  in  dem 
Abschnitt:  Untersuchung,  warum  wir  die  Sachen 
aufgerichtet  sehen  etc. 

respectum,  eodem,  quo  revera  gaudent,  situ  a nobis 
conspici.  Non  enim  mihi,  ut  exemplo  rem  illustrem, 
avis,  quam  erecta  facie  supra  me  occidentem  versus 
video  volantem,  inversa  orientemque  versus  per  aerem 
ferri  videtur,  quamquam  nullae  adsunt,  quibus  ipsam 
comparare  possim,  res. 

6.  Praeterea  sunt,  qui  contendant,  fibras  nervi 
optici,  ubi  oculum  adeat,  inter  se  decussari  sic  quidem, 
ut  superiorem  nervi  constituentes  partem,  inferiorem 
retinae  petant  etc. 

Quam  vero  fibrarum  decursum  nulli  hucusque 
contigit  anatomo  cognoscere. 

Atque  haec  fere  sunt,  quae  scriptores  demonstran- 
di causa,  res,  quamquam  earum  effigies  inverse  in  re- 
tina delineatae  essent,  nequaquam  tamen  inversas 
conspici  posse,  attulerunt.  Quae  vero  omnia,  ut  pro 
viribus  exposui,  verisimilia  non  sunt. 

Tam  impeditae  ergo  rei,,  quam  viri  acutissimi  in- 
felici successu  enucleare  studuerunt,  explicandae  cau- 
sa novam  propositurus  hypothesin  quamquam  arrogan- 
tiae suspicionem  moveam;  nihilo  tamen  minus,  quia 
me  nequaquam  fugit,  et  in  difficillimis  rebus  illustran- 
dis persaepe  admodum  levibus  effectum  esse  coniectu- 
ris,  ut  vera  cognoscerentur,  et  eam,  qua  mihi  illa  res  - 
explicanda  videtur,  rationem  exponere  conabor. 

Quamquam  enim  omnes  radii,  in  oculum  inciden- 
tes, illi,  ex  quo  ad  ipsum  mittebantur,  loco  oblique 
oppositam  petunt  retinae  partem,  ideoque  mutuo  se- 
cantur, duplicem  tamen  illam,  de  qua  agitur,  rem  il- 
lustraturis distinguendam  esse  eorum  decussationem 
existimo.  Multo  enim  aliam  ob  causam  ea  fit  decus- 


*atio,  qua  rei  pars,  manui  dextrae  meae  obiecta,  in  si- 
nistra et  e regione  sinistrae  collocata  in  dextra  deli- 
neatnr  retinae  parte,  atque  illa,  qua  radii  ab  inferiore 
rei  parte  profecti  sursum,  a superiore  vero  emissi  de- 
orsum declinantur.  Quare  de  utraque  seorsim  dicen- 
dum est. 

Ac  primum  quidem  illam  radiorum  decussationem 
quod  attinet,  quam  fortasse  haud  inepte  lateralem  vo- 
caveris, maximi  tantique  ea  est  momenti,  ut,  si  desi- 
deraretur, fieri  non  posset,  quin  dextra  nobis  sinistra 
et  vice  versa  sinistra  dextra  viderentur*  Requiritur 
enim  ad  rem  eo,  quo  revera  utitur,  situ  videndam,  ut 
radii  a dextra  eius  parte  fluentes  in  dextram,  atque  a 
sinistra  in  sinistram  incidant  retinae  partem.  Hoc  ve- 
ro fieri  nequit,  nisi  radiorum  decussatione*  Nam  cum 
corpus,  quod  conspicimus,  nobis  sit  oppositum,  illa  e- 
ius  superficies  sit  anterior  necesse  est,  quae  nobis  est 
obversa  i.  e.  quam  videmus.  Quod  cum  ita  sit,  sequi- 
tur, illud  eius  latus  esse  dextrum,  quod  e regione  ma- 
nus sinistrae  est,  alterum  vero  sinistrum.  Decussatio- 
ne ergo  opus  est,  ut  radii,  quos  dextra  superficiei, 
quam  conspicimus,  pars  i*  e.  ut  demonstravi,  ea  quae 
manui  sinistrae  est  obiecta,  mittit,  ad  dextram  retinae 
perveniant  partem,  atque  quos  sinistra  edit  ad  sinistram. 
Inde  ergo  intelligitur,  rei  imaginem , in  retina  depic- 
tam, si  haec  tantummodo,  de  qua  agitur,  radiorum  de- 
cussatio respicitur,  nequaquam  esse  inversam  sed  re- 
ctam. Inde  quoque  elucet,  sicuti  in  speculo  dextra 
manus  sinistra  mihi  esse  videtur,  sic  et  alterius  homi- 
nis dextram  manum  sinistram  fore  in  oculo  meo,  si 
nulla  fieret  radiorum  decussatio ; nam  propterea  inversas 


in  speculo  videmus  res,  quod  iis  radii,  qui  mutuo 
secli  ad  eius  superficiem  perveniunt,  oculos  nostros 
adire  nequeunt,  sed  illi  tantum,  qui  fere  paralleli  ad 
illam  tendebant. 

Altera  radiorum  decussatio,  ut  supra  memoravi, 
ea  est,  qua  superior  rei  pars  in  inferiore,  inferior 
contra  in  superiore  pingitur  retinae  parte.  Quae  qui- 
dem quam  necessaria  sit  ut  videamus,  alia  prorsus  ra- 
tio ineunda  est,  . decursus  enim  atque  situs  nervorum 
opticornm  eorumque  thalamorum  sunt  respiciendi. 

Nervi  enim  optici,  ex  posteriore  thalamorum,  in 
anteriore  et  posteriore  parte  ventriculi  tricornis  sito- 
rum, parte  orti  atque  per  cornu  inferius  ventriculi 
deorsum  extrorsumque  Hexi,  sic  deinde,  priusquam  se- 
se  coniungunt  oculosque  adeunt,  antrorsum  introrsum- 
que  decurrunt,  ut  pedunculos  cerebri  ambeant.  Quam 
ob  flexionem  cum  Heri  nequeat,  quin  illae  Hbrae,  quae 
superiorem  nervi  optici,  ubi  sese  in  oculum  insinuat, 
constituunt  partem,  in  thalamo  sint  inferiores,  inferio- 
rem vero  formantes,  superiores;  necesse  est  imago, 
quamvis  inverse  in  retina  delineata,  erecta  tamen  no- 
bis videatur  esse,  siquidem  in  thalamis  demum  a no- 
bis ipsa  diiudicatur.  Cum  vero  de  loco,  quo  imago 
animo  informatur,  dissentiant  aliisque  alius  esse  vi- 
deatur, iam  meum  sit,  demonstrare,  non  nisi  in  thala- 
mis animo  rei  imaginem  imprimi  posse:  quod  quidem 
credo,  aliter  fieri  non  posse,  nisi  quod  dissentientibus 
respondeam.  Et  primum  quidem  eorum  i)  opinioni, 


i)  Joh.  Iannin  Abhandlungen  und  Beobachtungen 
uber  das  Auge  1788. 


quibus  in  retina  ipsa  anima  imaginem  diiudicare  vide- 
tur, obstant  Michaelis  i)  observatio,  illa  nimirum  ani- 
malia, in  quibus  nervorum  opticorum  nulla  fiat  unio, 
(in  chiasmate)  nonnullos  ex.  gr.  pisces,  aves  etc.,  res 
utroque  oculo  simul  videre  non  posse ; atque  illud 
Janini  2),  cui,  cum  utroque  oculo,  altero  quidem  per 
coeruleum,  altero  vero  per  rubrum  vitrum  rem  ali- 
quam contemplaretur,  tota  res  purpureo  tincta  vide- 
batur colore.  Ex  quibus  enim  cum  luculenter  appa- 
reat, in  chiasmate  nervorum  opticorum  imaginem,  reti- 
nae exhibitam,  qualicunque  modo  priusquam  animo 
imprimatur,  mutari  (Sive  enim  ibi  hoc  perficiatur,  ut 
res  simplices  tantummodo  neque  duplices  videamus,  ut 
Waltero  3)  placet,  sive  aliud  quidquam,  hoc  nil  ad 
rem);  liquet,  retinam  non  esse  illud  organon,  quo  ad 
rerum  effigies  animum  advertimus.  Sed  ex  iis,  quaa 
Michaelis  exposuit,  aliorum  quoque  sententia,  in  chias- 
mate nerv.  opt.  rerum  species  animae  obversari  arbi- 
trantium, revincitur;  illa  enim  animalia,  quorum  ner- 
vi optici  non  coeunt,  quae  ergo  chiasmate  carent,  ne- 
quaquam visu  sunt  destituti,  sed  contra  acutissimo 
gaudent.  Postremo  vero  in  nervis  opticis  et  in  illa 
quidem  eorum  parte,  quae  chiasma  cum  thalamis  con- 
iungit,  rerum  effigies  animo  proponi,  si  quis  conten- 


1)  Michaelis  (i.  die  Durchkreuzung  der  Sehnerven  p.4 7* 
3)  lanin  v.  suqra  58-  sq. 

5)  Joh.  Gttl,  Walter  von  der  Einsaugung  und  der 
Durchhieuzung  der  Sehnerven.  Berl.  1794. 


deret,  eum  quodcunque  de  nervorum  functione  certi 
scimus,  ignorare  appareret. 

Ex  iis  ergo,  quae  exposui,  intelligitur,  non  nisi  in 
cerebro,  et,  id  quod  veri  simillimum  est,  in  thalamis  ner- 
vorum opticorum  animum  rerum  effigies  retinae  exhibitas 
diiudicare.  Quia  vero  animum  ipsas  non  alia  ratione 
atque  ea,  qua  nervorum  opticorum  impressiones  ad 
thalamos  devenerunt,  comprehendere  oportet,  secun- 
dum ea,  quae  antea  explicui,  fieri  non  potest,  ut  res 
inversas  conspiciamus. 

Uiraque  ergo  necessaria  est  radiorum  decussatio; 
etenim  utraque  efficit,  ut  erectas  videamus  res  neque 
inversas. 

A 

De  imagine  in  retina  distincte  deli- 

neata. 

Ut  distincta  sit  imago,  in  retina  delineata,  radiorum 
refractio  atque  sufficiens,  at  definita  tamen,  eorum  co- 
pia requiruntur*  Radiorum  vero  refractio  permagni 
est  momenti;  etenim  cum,  Ut  Keplerus  i)  nos  docuit, 
a quovis  rei  puncto  non  unus  solum,  uti  Portae  a) 
videbatur,  sed  complures  ad  oculum  perveniant  radii, 
conum  quasi,  cuius  basis  in  cornea  est,  constituentes; 
si  nulla  fieret  eorum  refractio,  quo  profundius  in  o« 


i)  Kepleri  Dioptrice. 

culum  penetrarent , eo  magis  a sese  invicem  'discede- 
rent, ideoque  ad  distinctam  in  retina  effingendam  ima- 
ginem minus  valerent.  Ut  hoc  enim  fiat,  radii  a sin- 
gulis rei  locis  emissi  in  singulos,  ad  retinam  se  ha- 
bentes, concurrant  focos  necesse  est.  — Cum  vero  lens 
crystallina  — hanc  dico,  quippe  quae  prae  cateris  ra- 
dios declinet  — sit  convexa  nosque  exploratam  ha- 
beamus, 'quo  remotior  aliqua  res  a lente  convexa  sit, 
eo  proprius  pone  hanc  radios,  ab  illa  pi'ofectos,  col- 
ligi et  vice  versa : liquet,  corpora  uno  tantummodo  ab 
oculis  nostris  remota  intervallo  lineis  certe  circum- 
scripta a nobis  comprehensura  iri,  nisi  in  oculo  ipso 
qualiscumque  fieret  mutatio,  qua  nobis  tam  remotiores 
quam  propiores  res  clare  videndi  facultas  flueret. 

Sed  etiamsi  retina  radiorum  focos  accurate  exci- 
piat, non  tamen  distincta  esse  potest  pictura,  nisi  certa 
quadam  radiorum  copia  in  oculum  ingressa.  Talem 
enim  delineari  oportet  imaginem  , quae  neque  nimia 
irritatione  oculos  praestringat,  neque  minore,  quam  par 
est,  impulsu  retinam  afficiat.  — Sed  et  huius  i'ei  re- 
spectu habito  oculus  eiusve  partes  aliquo  modo  mutari 
possint  necesse  est,  quia  alioquin,  si  idem  semper 
aditus  ad  oculum  radiis  pateret,  nos  neque  splenden- 
tiores  et  propiores  res  ob  lucis  abundantiam,  neque 
obscuriores  remotioresque  ob  eius  inopiam  clare  con- 
spicere possemus. 

Peradeo  ergo  sunt  necessariae  internae  oculi,  quas 
dicimus,  mutationes : iis  enim  illud  debemus,  quod  res 
propinquas  non  minus,  quam  dissitas  et  quod  ipsas,  sive 
copiosiore  sive  rariore  utantur  luce,  clare  videre  licet. 
Quamquam,  ut  quaevis  res,  sic  et.  illae  mutationes 

ideoque  quae  inde  percipimus  commoda  modum  habent 
quendam- 

Quaeritur  vero,  quaenam  sint  illae  mutationes; 
et  iam  meum  sit,  ea,  quae  scriptores  hac  de  re  opi- 
nati sunt,  paucis  referre,  hac  quidem  ratione,  ut  pri- 
mum de  iis  dicam  mutationibus,  quae  radiis  ad  reti- 
nam accurate  coniungendis,  deinde  vero  de  iis,  quae 
fortiori  luci  coercendae,  debiliori  contra  augendae  in- 
serviunt. 

Primum  ergo  dicendum  est  de  iis  mutationibus 
oculi,  quibus,  ut  radii,  sive  a longinquis  rebus  sint 
emissi  sive  a propinquis,  semper  ad  retinam  in  focos 
coeant,  efficitur. 

Priusquam  vero  ad  varias  scriptorum  opiniones  de 
% 

organis,  quae  mutentur  et  de  ratione,  qua  eorum  mu- 
tatio fiat,  aggrediar  exponendas,  liceat  mihi  viri  cele- 
berrimi De  la  Hire  I.)  sententiam  afferre,  qui,  non 
nisi  iridis  agnoscens  motum,  contendit,  radiorum  focos 
nunquam  ad  retinam  se  habere,  nunquam  ergo  visio- 
nem esse  distinctam,  nisi  rebus,  quas  intueamur,  uno 
solum  a nobis  spatio  diremtis:  nequaquam  vero  ad 

corpora  visu  distinguenda  radiorum  unio  accurate  ad 
retinam  fiat  necesse  esse.  En  experimentum , cuius 
gravitate  nixus  sententiam , ab  omnibus  reliquis  phy- 
siologis  acceptam,  refutare  studuit.  Bis  nimirum  terve 
chartam  quandam  acu  transfixit,  hac  quidem  ratione, 
ut  ne  foraminum  inde  ortorum  intervalla  maiora  es- 
sent, quam  diameter  est  pupillae.  Clauso  dein  altero 


l)  in  libro:  Iournal  des  Savans,  Pannee  i68f. 


oculo,  alteri  vero  charta  admota,  per  illa  foramina 
corpusculum,  pone  chartam  situm,  toties  conspexit, 
quot  erant  foramina*  — Radii  enim,  per  singnla  im- 
missi foramina,  hoc  modo  refringebantur,  ut  singulas 
pingerent  in  retina  effigies,  desiderabatur  vero  ea 
omnium  radiorum  refractio  , qua  in  unum  colligeren- 
tur focum  (ad  retinam),  quamguarh  ex  uno  emissi 
erant  corpusculo*  Inde  ergo  viro  illi  apparete  vide- 
batur, nullas  fieri  posse  mutationes , quia  alioquin 
non  duas  tresve  vidisset  imagines,  sed,  radiis*  a sin- 
gulis locis  emissis,  in  retina  rite  coniunctis,  unam  tan- 
tum. 

Demonstrat  vero  Porterfield  1),  nequaquam  eiui= 
modi  esse  experimentnm , quod  opinioni  De  la  Hite 
argumento  esse  possit;  causam  enim,  cut  corpus,  quod 
per  foramina,  chartae  infixa,  conspicimus,  non  sim- 
plex sed  duplex  aut  triplex  appareat,  inde  esse  repe- 
tendam, quod  momenta  desint,  oculi  partes  ad  muta- 
tiones aliquas  ineundas  excitantia: 

I.  confusionem  nimirum  imaginum;  distinctas 
enim  esse  imagines  retinae  exhibitas,  quia  radii,  ipsas 
effingentes,  tantillum  tantum  a sese  discedant,  et 
2)  animae  iudicium  de  rei  obiectae  distantia  factum;  de- 
monstrat enim,  non  solum  imaginis  confuSioriis  sed  et 
iudicii  huiusce  impulsu  mutationes  cieri,  rtequaquani 
vero  in  hac  re  distantiam  corporis  db  anima  aestimari 
posse* 

i)  Essay  dfe  Medecinfe  d’Etlinbourglii  Voi*  iV»' 

Quibus  a Porterfield  aliisque  i)  monitis  quam- 
quam sententia  celeberrimi  De  'la  Hire  refutabatur, 
exinde  tamen  — id  quod  ipse  Porterfield  concedit  — 
intelleximus,  accuratissimam  radiorum  unionem  ad  res 
visu  distinguendas  non  esse  necessariam.  Quamquam 
inde  non  sequitur  inutiles  esse  oculi  mutationes,  nam 
si  hae  non  fierent,  multo  minor  foret  terminus,  intra 

quem  clare  videre  liceret. 

Ex  his  ergo  apparet,  alias  quoque  praeter  Iridem, 
oculi  partes  mutari  possint  nec  esse  esse.  Quaeritur 
vero  quaenam  sint  illae  partes.  Ad  quam  qui- 
dem quaestionem  diversimode  a scriptoribus  respon- 
sum est. 

Alii  enim  totius  bulbi  oculi  formam  mutari  arbi- 
trantur, eoque  retina  lenti  modo  admota,  modo  diducta 
ab  ipsa,  oculi  axem  modo  deminui  modo  prolongari;  alii 
vero  bulbum  oculi  aliam  induere  formam  negantes  ali- 
quibus tantum  eius  partibus  aliquam  concedunt  muta- 
tionem ; alii  denique  nisi  ex  utroque  fonte  veritatem 
non  fluere  existimant. 

I.  Illi  2),  qui  bulbi  oculi  figurae  mutationem  sta- 
tuunt, sive  instrumenta  respiciamus,  cjuibus  ipsam  per- 
fici, sive  rationem,  qua  haecce  organa  viin  suam  ex  i 
serere  arbitrantur,  inter  se  differunt.  Sunt  enim 


1)  lurin  (Jaqties)  Essay  sur  la  vision  distincte  et  in- 

1.  qui  oculum,  si  requiescat,  dissitas  res  acute 
videre,  ad  remotiores  vero  cernendas  a lateribus  com- 
primi ideoque  eius  axem  augeri  velint;  et  alii  quidem 
eorum  hancce  mutationem  perficiendi  vim  mus- 
culis rectis  bulbi  oculi,  simul  sese  contrahentibus,  tri- 
buunt, ut  Boerhave,  Blumenbach  i);  alii  vero  muscu- 
lis obliquis,  superiori  et  inferiori,  ut  Keil  2);  alii  de- 
nique (Kepler,  Cartesius)  lenti  corporique  ciliari.  Kep- 
ler  3)  enim  existimat,  corpus  ciliare  vi,  qua  polleat, 
musculari  se  contrahens,  oculi  latera,  quibus  adnexum 
sit,  lentem  versus  trahere  eoque  axem  opticum  prolon- 
gare posse  testatur,  et  Cartesius  4)  eo  tantum  cum 
Keplero  dissentit,  quod  lentem  musculum  processusque 
ciliares  eius  tendines  habet. 

2.  Sunt  vero  alii,  qui  plane  contrarium  propo- 
nant, oculum  non  nisi  remotiora  corpora  conspecturum 
m aliam  verti  formam  dicentes;  musculis  enim  rectis 
bulbum  oculi  retrahi,  posteriorem  vero  eius  parietem 
ob  loci  angustiam  ipsum  sequi  non  posso,  ideoque  a- 
xem  opticum  deminui'  (iisdem  ergo  viribus,  quibus  alii 
prolongari  eam  evincere  student);  oculum  vero  pri- 
orem recuperare  formam  musculis  illis  relaxatis. 

3.  Alii  denique  medium  tenent,  exponentes,  ad 
res  propiores  videndas  a musculis  rectis  oculum  retrahi 


1)  Blumenbaohii  institutiones  physiolog.  Goett.  1787* 
Sect.  XXL  de  visu. 

2)  Kcil’o  Anatomie  4.  Gap/  4.  Absclni. 

adipeque,  qui  ipsum  circumvolvat  sic  comprimi,  ut 
anterior  eius  posteriorque  pars  maiorem  in  gibbum  cur- 
vetur ideoque  axis  visualis  longior  evadat,  ad  dissita 
vero  corpora  conspicienda  musculis  illis  antagonistis, 
obliquo  inferiore  nimirum  et  recto  externo  vim  suam 
exserentibus,  oculum  in  planiorem  conformari  figuram- 
Autenrietb  I). 

Iure  vero  omnibus  his  opposuit  Iurin  2),  in  plu- 
ribus animalibus  scleroticam  tanta  excellere  duritie  5), 
ut  musculorum  vi  flecti  nequiret,  et  ipsis  in  homini- 
bus iisque  animalibus,  quorum  sclerotica  esset  tenuior, 
summa  ad  formam  eius  mutandam  opus  esse  musculo- 
rum intentione;  ex  oculi  vero  compressione,  si  reve- 
ra fieret,  nullum  tamen  emolumentum  capi  posse,  quia 
musculis  aequali  impetu  in  omnes  oculi  partes  non  a- 
gentibus,  fieri  non  posset,  quin  retina  passim  depri- 
meretur et  attolleretur,  in  iniqua  ergo  superficie  ima- 
gines pingerentur.  Huc  praeterea  et  illud,  quod  Hart- 
soeker  4)  exposuit,  referendum  est,  quod,  etiamsi  ad 
radiorum  focos  usque  retina  antrorsum  mota  esset, 
alia  tamen,  quae  quominus  distincte  videremus,  pro- 
hiberet, res  accederet;  iusto  enim  minores  rerum  ima- 
gines retinae  exhiberentur.  — His  vero  monitis  illud 

addiderim  — id  quod,  quicunque  partium  orbitam  re- 
plentium situm  perlustravit,  concedet  — quod  bulbus 
oculi,  quamdiu  in  orbita  situs  suo  fungatur  munere, 
in  aliam  verti  formam  nequeat, quia  illae  partes,  quae 
ipsum  circumdant,  nisi  comprimantur  laedanturque,  ex 
eo,  quem  obtineant,  loco  removeri  nequeant  ideoque 
resistant;  et  postremo  — id  quod  omnium  maximi 
mihi  videtur  esse  momenti  — quod  inter  oculi  muta? 
tiones  propter  tensionem  compressionem  que  nervi  op- 
tici nervorumque  ciliarium  videndi  facultas  summum 
in  periculum  discrimenque  vocaretur* 

II.  Qui  bulbum  oculi  semper  eandem  servare  for- 
mam, singulas  vero  quasdam  eius  partes  commutari 
volunt,  in  diversas  abeunt  sententias,  quaenam  sint 
illae  partes  exponentes,  dum  aliis  Cornea,  aliis  len* 
crystallina,  aliis  capsula  lentis,  aliis  denique  plures 
simul  diversimode  formari  posse  videntur.  Nec  minus 
inter  se  differunt  scriptores  de  ratione,  qua  illarum 
partium  fiat  mutatio,  et  de  viribus,  quae  hanc  per? 
ficiant,  disserentes. 

i.  In  lente  crystallina  permulti  iidemque  celeber- 
rimi viri  peculiarem  ponunt  facultatem,  qua  oculus, 
pro  varia  obiectarum  rerum  distantia  se  accommodare ' 
possit,  dissidentes  tamen  in  lentis  mutatione  ipsa  de- 
scribenda, Non  minor  enim  eorum  est  numerus,  qui 
formam,  quam  eorum,  qui  locum  lentis  alium  fieri 
contendunt.  Et  ipsi  illi,  |qui  formae  mutationem  sta? 
tuunt,  quamquam  in  eo  bene  inter  se  consentiunt, 
quod  [lentis  anterior  superficies  eo  gibbosius  elevetur, 
quo  propius  res,  quam  conspiciamus,  ab  oculo  absit  et 
vice  versa;  alii  tamep  eoxiW  aliena  vi,  lenti  ipsi  insita 

alii  mutationem  cieri  existimant.  Illi  enim  arbitrantur, 
corpus  ciliare,  si  e longinquo  prospiciamus , sese  con- 
trahere lentemque  in  planiorem  vertere  figuram,  si 
vero  propiora  sint  corpora,  quae  (videamus,  illud 
relaxari  extendique  lentemque  pristinam  recuperare 
formatu.  Hi  vero  (Pcmberton  i),  Young  2)  Leeu- 
wenhoekium  3)  sequentes,  ex  innumeris  fibris  muscu* 
laribus  lentem  esse  conflatam  credunt,  quibus  sese  con- 
trahentibus aut  relaxantibus  in  maiorem  aut  minorem 
ipsa  efferautr  gibbum  ; ut  res  tum  remotiores  quam  pro- 
piores clare  videre  l^eat. 

Alii  contra,  ut  exposui,  lentem  locum  mutare  vo- 
lunt; pro  minore  nimirum  aut  maiore  rerum  distantia 
modo  antrorsum  modo  retrorsum  ipsam  trahi  idque  vi 
corporis  ciliaris  (Porterfield  4)  Hartsoeker  5);  corpus 
enim  hocce,  vi  musculari  praeditum,  sese  contrahere,  si 
ad  propinqua  loca  oculos  vertamus,  ideoque  hocce  quia 
ab.  orbiculo  ciliari  ortttm  introrsum  retrorsumque  tendat. 

capsulaeque  lentis  sese  adiungat,  lentem  ipsam  antroiv 
sum  moveri  oportere. 

Horum  vero  opinionem  quod  attinet,  testatur 
Smith  i),  se  ex  ratione  accurate  instituta  intellexisse,  et- 

0 

iamsi  ad  corneam  usque  lens  antrorsum  duceretur,  mi- 
norem tamen  fore  hanc  mutationem,  quam  quae  nobis 
facultatem  praeberet,  et  propiora  corpora  lustrandi; 
praeterea  vero  iridem  obstare,  quominus  lens  corneam 
yersus  moveatur. 

Quod  vero  fibras  lentis  musculares  attinet,  recte 
monet  Porterfield  2),  nulli  huc  usque  contigisse  ana* 
tomo,  ipsas  detegere,  demonstratque,  tali  modo  con- 
structas et  inter  se  coniunctas,  quali  Leeuwenhoek 
et  Young  ipsas  describant,  ad  formam  lentis  mutan- 
dam minus  valere,  et  si  revera  valerent,  nullam  ta* 
men  distantiae  vim  fore  in  hacce  re  efficienda  conspi- 
cuam, quia  nulla  lentis  cum  capsula  sit  coniunctio,  et 
illa  neque  nervis  neque  arteriis  sit  instructa. 

Corpus  denique  ciliare  multo  esse  debilius,  quam 
quod  lentem  crystallinam  aliter  formare  posset,  expo- 
suit Petit  3). 

Haec  fere  sunt  argumenta,  a scriptoribus  eo  con- 
silio, ut  neque  formae  lentis  neque  loci  mutationem 
fieri  posse  demonstrarent,  allata.  Plademque  coniecturae 
ab  Hughens  4)  propositae  obiicienda,  secundum  quam 

]cns  crystallina  vi  musculorum  bulbi  oculi  antrorsum 
pellitur  simulque  corpore  ciliari  relaxato  magis  ele- 
vatur. 

2.  Quae  corneam  modo  magis  modo  minus  pro- 
minere statuunt,  earum  duae  mihi  innotuere  sententiae, 
quarum  altera  a Iurin  i)  proposita  est,  a Monro 
altera.  Iurin  nimirum  annulum  describit  muscularem 
inter  corneam  atque  scleroticam  situm,  cuius  contrac- 
tione cornea  editior  et  ad  radiorum,  a propinquis  re- 
bus fluentium , focos  retinae  accurate  exhibendos,  ma- 
gis idonea  reddatur,  cuius  vero  relaxatione,  accedente 
corporis  ciliaris  contractione,  cornea  atque  lens  in 
planiorem  conformentur  figuram.  Quamquam  nemini 
cdntigit,  idein  videre,  quod  Iurin  se  conspexisse  tes- 
tatur, negari  tamen  nequit,  ubi  corpus,  ciliare  et  iris 
a choroidea  proficiscuntur,  fibras  circulares,  corneam 
ambientes  reperiri,  non  quidem  musculares,  ut  Iui'in 
existimat,  sed  eiusdem  indolis,  qua  iris  excellit.  Cum 
vero  iris  se  extendat  contrahatque,  cur  non  et  illae 
fibrae?  — At  multo  sunt  pauciores  multoque  debilio- 
res, quam  quae  corneam,  utpote  perduram  membra- 
fiam  flectere,  possint.  — - 

Neque  magis  Monro  opinio  accipienda  est,  qui 
musculi  orbicularis  palpebrarum  vi  corneae  prominen- 
tiam augeri  posse  arbitratur.  Etiamsi  enim  hac  ratio- 
ne aliqua  mutatio  fieri  potest,  nullius  tamen  haud  du- 
bie momenti  illa  est,  quippe  cum  lens,  quae  ad  radios 
refringendos  multo  magis  est  destinata, quam  cornea, 
immutata  maneat. 


j)  Couvs  complet  tTOplique  par  R.  Smith. 


3)  Acutissima  mihi  videtur  esse  viri  illustrissimi 
Graefii  i)  opinio,  qui  lentem  eandem  semper  tueri 
formam,  ipsius  capsulae  vero  figuram  mutari  docet,  hoc 
quidem  modo , ut  anterior  eius  superficies  magis  pro- 
mineat, si  corpore  ciliari  extenso  a lateribus  compressa 
sit,  minus  vero  contracto  hoc  corpore.  Argumen- 
to vero  affert  vir  ille,  quod  illi,  in  quibus  operatio 
Cataractae  perfecta  sit,  duobus  opus  habeant  vi- 
tris convexis,  altero  quidem,  per  quod  propinqua, 
altero  vero,  per  quod  dissita  conspiciant* 

Prosperrimo  sane  successu  GraeEus  illud,  de  quo 
agitur,  problema  explicandum  agressus  est,  et  nihil 
est,  quod  ipsi  opponatur* 

Non  ergo  est  dubium,  quin  sola  capsula  lentis  pro 
varia  rerum,  quas  intuemur,  distantia  in  variam  verta- 
tur formam. 

III.  Praeterea  sunt,  ut  indicavf,  qui  neque  bul- 
bum ocnli  solummodo,  neque  aliquam  eius  parterp, 
sed  utrumque  simul  variam  induere  posse  formam, 
contendant.  Ex  iis  vero,  quae  antea  exposui,  siipul 
apparet,  quem  in  errorem  hi  inciderint. 

Quod  mutationes  attinet,  quibus,  ut  neque  iusta 
maior  neque  minor  in  oculum  incidat  radiorum  copia, 
efficitur,  magnam  ad  partem  multo  sunt  faciliores  co- 
gnitu; solum  enim  oculorum  iudicium  sequi  oportet, 
ut  de  Iridis,  quippe  praecipui  huic  rei  perficiendae 
inservientis  organi,  motu  certiores  Eamus.  —“Fortiore 

,,  i 


i)  Reil’s  ^rchiv  f.  d,  Physiol.  B.  IX,  p.  aay. 


vero  luce  affecta  iris  expanditur  pupillamque  arctat, 
debiliori  contra  exposita  luci  contrahitur  et  pupillam 
dilatat,  i)  Contrahitur  ergo  iris  pupillaque  dilatatur 
res  conspicientium  remotas,  quia  rariores  ad  oculum 
perveniunt  radii.  Neque  aliud  evenit,  si  quis  propin- 
qua quidem  at  infirmiore  praedita  luce  intuetur  cor- 
pora etc. 

Sed  haec  sufficiant  de  motu  iridis:  quae  enim  de 
*o  exposui  satis  demonstrare  mihi  videntur,  quam  vim 
in  imagine  plus  minus  distincte  in  retina  delineanda 
habeat.  Reliquum  vero  est,  ut  de  corpore  ciliari  dicam» 
Duplici  enim  ratione  iridis  functionem  adiuvat;  altera 
qyidem,  dum  sese  contrahendo  aut  extendendo  maiorem 
«ut  minorem  radiis,  qui  per  pupillam  in  oculum  inci- 
derunt, ad  retinam  aperit  aditum,  altera  vero,  dum,  si 
propinquas  res  conspicimus,  se  extendendo  anteriorem 
capsulae  lentis  superficiem  magis  attollens  efficit,  ut 
afadii  acutiore  angulo,  quam  qui  48  graduum  est,  in  ipsam 
incidentes  reflectantur  et  a pigmento  nigro  absorbean- 
tur, nimia  ergo  lux,  qua  propinqua  corpora  splen- 
dent, coerceatur.  Sed  corpus  ciliare,  cuna,  ut  supra 
demonstravi,  eius  motus  non  pro  varia  lucis  copia,  sed 
pro  varia  rerum,  quas  adspicimus,  distantia  variet,  ra- 
diis ampliorem  ad  retinam  aditum  non  concedet,  nisi 
a remotis  emissi  sunt  rebus,  et  e contrario,  nisi  pro- 


l)  Zinn  de  motu  uveae.  1757*  in  comitient,  societ, 
scient.  Gott.  Toni,  I.  — Weberi  tractatus  de  motu 
iridis  Lips.  tgsi.  — Hildebrand  de  motu  iridis 
liruti3,  v.  1786.  8. 

pinqua  corpora  in  oculos  agunt,  sese  extendendo,  ut 
minor  ad  retinam  perveniat  radiorum  vis,  non  efficiet. 
Nihilo  tamen  minus  maximi  est  momenti  eius  motus, 
quia,  quo  magis  aliqua  res  ab  oculo  distat,  eo  rariores 
quoque  radii  ab  illa  emissi  oculum  adeunt,  amplior 
ergo  requiritur  hiatus,  ut  totidem  radii  ad  retinam 
perveniant,  quot,  si  a propinquo  corpore  sunt  pro- 
fecti, per  multo  minorem  pervadunt. 

t 

Ex  iis  ergo,  quae  de  mutationibus  oculi,  quas  di- 
cimus internis  explicui,  manifestum  mihi  videtur  esse, 
res,  nisi  tamen  nimis  ab  oculis  distent,  aut  nimis  pro- 
pinquae in  eos  agant,  clare  a nobis  conspici,  idqua 
corpore  ciliari,  capsula  lentis  atque  iride  formam 
sic  mutantibus,  ut  distincte  in  retina  delineari  possint 
rerum  imagines. 

CURRICULUM  VITAE 

EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUM. 


Ego  Aemilius  Ernestus  Roedenbeck  natus  sum 
Straupitii,  qui  vicus  est  prope  Lubbenam,  d.  XI.  m. 
lanuarii  anno  MDCCCI  patre,  Friderico  Gottlob  Sieg- 
fried  indiciis  in  ista  ditione  habendis  praefecto,  ma- 
tre Sophia  Friderica  e gente  Kretzsclunariana.  Primis 
literarum  rudimentis  domi  imbutus,  anno  MDCCCXII 
Gymnasio  Luccaviensi  traditus  sum,  quod  quidem  per 
quinque  annos  frequentavi.  Anno  MDCCCXVII  Lip- 
siarn  concessi  civiumque  academicorum  numero  me  ad- 
scripsit  111.  Rosenmiilleri  Rector  Magnif.  die  XXI.  m. 
Octobris.  Ibi  physicas  111.  Gilberti , chemicas  111.  Eschen- 
bachii,  logicas  Cei.  Wendtii  frequentavi  scholas,  nec 
non  Cei.  Rosenmulleri  lectionibus*  de  anatomia  habi- 
tis>  interfui*  eodemqUe  duce  in  theatro  anatomico  ca- 
dayera  secui.  In  botanice  praeceptorem  secutus  sum 
111.  Schwaegrichen,  in  pathologia  Cell.  Puchelt.  Phy- 
siologiam me  docuit  Ili.  Ivuhn,  anatomiam  compara* 


tara  Exp.  Weber,  artem  obstetriciam  I1L  Ioerg. 
Denique  et  in  materia  medica  et  in  therapia  ducem 
habui  111.  Haase. 

Auctumno  anni  MDCCCXX.  Berolinum  me  contuli, 
qua  in  alma  universitate  111.  Lichtenstein , Rectore 
Magnifico  t.  t.  de  XI*  m.  Novembris  in  civium  aca- 
demicorum  numerum  receptus,  acroasibus  Perill. 
Hufeland  de  morbis  chronicis,  III.  Link  de  plantis 
cryptogamicis,  111.  Rust  de  chirurgia  tam  generali 
quam  speciali,  nec  non  eiusdem  et  111.  Klugii  de  chi- 
rurgia, 111.  Horn  de  morbis  syphiliticis  factis  interfui. 
Yiri  111.  Rudolphi  et  Knape  in  cadaveribus  dissecandis 
me  institueruut,  et  111.  de  Siebold  in  machina  phan- 
tome  me  exercuit.  In  acologia,  ophthalmiatrice  atque 
ophthalmochirurgia  praeceptor  mihi  fuit  Exp.  Iung- 
ken. 

Interfui  institutionibus  clinicis  Yiror.  111.  Berends, 
Graefe,  Rust,  et  de  Siebold. 

Iam  tentamine  et  examine  rigoroso  rite  peractis, 
dissertatione  conscripta  atque  disputatione  more  ma- 
iorum habita,  nil  obfuturum  spero,  quominus  summi 
in  medicina  atque  chirurgia  honores  in  me  conferantur. 

THESES  DEFENDENDAE. 


i. 

Asphyxia  non  nervorum  sed  cordis  arteriarumque 
est  moi'bus. 


II. 

Bilem  ex  vesicula  fellea  per  ductum  cysticum 
egeri  nego. 

III. 

Laxatur  tenditurque  tympanum  non  ad  validum 
tenueirtqrie  sed  ad  gravem  acutumque  percipiendum 
sonum. 

' 

IV. 

• t 

Extractio  Cataractae  caeteris  ipsam  moliendi  me- 
thodis postponenda. 


V 


1 


r 


* 


. *■> 


